
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S KA 

Z A K LJ U Č A K 

Trgovački sud u Zadru, po sutkinji Ani Markač, postupajući po prijedlogu za otvaranje stečajnog postupka nad dužnikom DOM ZA PSIHIČKI BOLESNE ODRASLE OSOBE MIHEK, Pirovac, Petra Zoranića 12, OIB:68820762951, dana 18. prosinca 2017.,

z a k lj u č i o j e 

	Nalaže se Financijskoj agenciji da oslobodi sredstva u iznosu od 5.000,00 kn koja je zaplijenila sa računa dužnika DOM ZA PSIHIČKI BOLESNE ODRASLE OSOBE MIHEK, Pirovac, Petra Zoranića 12, OIB:68820762951.


Obrazloženje 

Rješenjem ovog suda broj St-197/17-9 od 18. listopada 2017. odbačen je prijedlog Financijske agencije, RC Split, Podružnice Šibenik od 28. travnja 2017. za otvaranje stečajnog postupka nad uvodno označenim dužnikom kao nedopušten, a sukladno odredbi čl. 15. st. 2. Stečajnog zakona (Narodne novine broj 71/5). 
Podneskom od 26. listopada 2017. Financijska agencija obavijestila je sud da su na ime predujma za namirenje troškova stečajnog postupka zaplijenjena novčana sredstva za predmetnog dužnika u iznosu od 5.000,00, a sukladno odredbi čl. 112. st. 5. Stečajnog zakona. 
Odredbom čl. 112. st. 7. Stečajnog zakona propisano je, da ako sud odbaci ili odbije  prijedlog za otvaranje stečajnog postupka, rješenjem o odbacivanju odnosno odbijanju naložit će Financijskoj agenciji da oslobodi zaplijenjena sredstva na temelju st. 1. predmetnog članka Stečajnog zakona. 
Obzirom da je rješenje ovog suda St-197/17-9 od 18. listopada 2017 postalo pravomoćno dana 7. studenog 2017. to je odlučeno kao u izreci ovog zaključka. 

U Zadru 18. prosinca 2017.  

Za točnost otpravka-ovlaštena službenica					 	     Sutkinja
Martina Kalmeta								   Ana Markač, v.r.



UPUTA O PRAVNOM LIJEKU:  
Protiv ovog zaključka nije dopuštena žalba. 





Dostaviti: 
· FINA, Šibenik,
· dužniku,
· e-Oglasna ploča sudova,
· u spis.
